
STABILIZAVIMO ĮRANGOS TECHNINĖ SPECIFIKACIJA
1. Stabilizavimo įranga turi būti skirta naudoti priešgaisrinėse gelbėjimo tarnybose, atliekant gelbėjimo darbus. 

2. Stabilizavimo įranga turi būti nauja, neeksploatuota.

3. Stabilizavimo įrangai tiekėjas privalo suteikti ne mažesnę kaip 24 mėnesių garantiją.

4. Stabilizavimo įrangą sudaro: 2 vnt. statramsčių su diržais ir kabliais sudėtų į krepšius arba dėžes, 2 vnt. laiptuotų atramų, 8 vnt. dviejų dydžių pleištų, 6 vnt. sudedamų trijų skirtingų aukščių daugiakampio profilio atramų, atramos ir pleištai turi būti sudėti į krepšius.

5. Tiekėjas turi pateikti stabilizavimo įrangos gamintojo EB atitikties deklaraciją. Gali būti pateikti ir kiti turimi sertifikatai arba dokumentai. 
6. Faktiniai stabilizavimo įrangos techniniai duomenys turi atitikti 1 lentelėje nurodytiems stabilizavimo įrangos minimaliems reikalavimams ir faktiniams techniniams duomenims.

7. Stabilizavimo įrangos naudotojo ir priežiūros instrukcijos turi būti lietuvių ir anglų kalba, susegtos į vieną segtuvą, turi būti ir elektroninė versija, įrašyta į skaitmenines laikmenas, pvz., „CD“, „USB“ atmintinę. Kiekvienam komplektui turi būti pateiktas atskiras dokumentų segtuvas.

1 lentelė. Stabilizavimo įrangos reikalaujami minimalūs ir faktiniai techniniai duomenys  

	Eilės 

Nr.
	Minimalūs techniniai reikalavimai, kuriems turi atitikti siūloma įranga

	
	I. Stabilizavimo įranga

	1.
	Reikalavimai statramsčiams su diržais ir kabliais, sudėtiems į krepšius arba dėžes:

	1.1.
	Statramsčių su diržais ir kabliais viso turi būti 2 vnt. Sustumto statramsčio ilgis turi būti nuo 1000 mm iki 1400 mm, o maksimaliai ištraukto ilgis nuo 1700 mm iki 2300 mm. Statramščių eiga turi būti ne mažesnė kaip 300 mm. Statramstis turi išlaikyti ne mažesnę kaip 10 kN vertikalią veikiančią jėgą

	1.2.
	Kiekvienas iš statramsčių turi turėti ne mažiau kaip vieną tempimo diržą, kurio tempimo jėga turi būti ne mažesnė kaip 10 kN. Tempimo diržai turi atitikti LST EN 12195-2:2002 standarto reikalavimus arba lygiaverčius 

	1.3.
	Prie diržų esantys kabliai turi išlaikyti ne mažesnę kaip 10 kN jėgą

	1.4.
	2 vnt. statramsčių su diržais ir kabliais maksimali masė turi būti ne didesnė kaip 35 kg  

	1.5.
	Statramsčių gabenimo krepšys ar dėžė pagamintas iš vandeniui atsparių medžiagų

	2.
	Reikalavimai laiptuotoms atramoms ir krepšiams: 

	2.1.
	Laiptuotos atramos turi būti pagamintos iš plastiko, kurio atsparumo rodiklis visomis kryptimis turi būti ne mažesnis kaip 100 kg/cm2 

	2.2.
	2 vnt. laiptuotų atramų turi būti (kiekvienos): ilgis ne mažiau kaip 630 mm, plotis ne daugiau kaip 150 mm, aukštis ne mažiau kaip 270 mm   

	2.3.
	Laiptuotos atramos (kiekviena)  turi turėti ne mažiau kaip 5 laiptelius

	2.4.
	Laiptuotos atramos turi būti sudėtos į krepšį (-ius) pagamintus iš vandeniui atsparių medžiagų 

	3.
	Reikalavimai pleištams ir krepšiams:

	3.1.
	Pleištai turi būti pagaminti iš plastiko, kurio atsparumo rodiklis visomis kryptimis turi būti ne mažesnis kaip 100 kg/cm2. Pleišto nuožulnus paviršius turi būti segmentinis, užtikrinantis kelių pleištų, sudėtų nuožulniomis plokštumomis, neslydimą  

	3.2.
	Pirmo dydžio pleištų turi būti 4 vnt. Kiekvieno pleišto matmenys turi būti: ilgis ne mažiau kaip 215 mm, plotis ne daugiau kaip 75 mm, aukštis ne mažiau kaip 75 mm   

	3.3.
	Antro dydžio pleištų turi būti 4 vnt. Kiekvieno pleišto matmenys turi būti: ilgis ne mažiau kaip 215 mm, plotis ne daugiau kaip 150 mm, aukštis ne mažiau kaip 75 mm

	3.4.
	Pleištai turi būti sudėti į krepšį (-ius) pagamintą (-us) iš vandeniui atsparių medžiagų 

	4.
	Reikalavimai daugiakampio profilio atramoms ir krepšiams:  

	4.1.
	Atramos turi būti pagamintos iš plastiko, kurio atsparumo rodiklis visomis kryptimis turi būti ne mažesnis kaip 100 kg/cm2

	4.2.
	Atramos turi fiksuotis tarpusavyje, turėti grublėtą paviršių

	4.3.
	Pirmo dydžio atramų turi būti 2 vnt. Kiekviena atrama turi būti tokių parametrų kad viena atrama tilptų į kvadratinio profilio dėžutę, kurios kraštinių ilgiai ne daugiau kaip 252 mm, aukštis ne daugiau kaip 27 mm

	4.4.
	Antro dydžio atramų turi būti 2 vnt. Kiekviena atrama turi būti tokių parametrų, kad viena atrama tilptų į kvadratinio profilio dėžutę, kurios kraštinių ilgis ne daugiau kaip 252 mm, aukštis ne daugiau kaip 57 mm

	4.5.
	Trečio dydžio atramų turi būti 2 vnt. Kiekviena atrama turi būti tokių parametrų, kad viena atrama tilptų į kvadratinio profilio dėžutę, kurios kraštinių ilgis ne daugiau kaip 252 mm, aukštis ne mažiau kaip 75 mm

	4.6. 
	Daugiakampio profilio atramos turi būti sudėtos į krepšį (-ius) pagamintą (-us) iš vandeniui atsparių medžiagų


8. Pasiūlymuose turi būti pateikta:

8.1. Užpildyta stabilizavimo įrangos reikalaujamų minimalių ir faktinių techninių duomenų 1 lentelė.

8.2. Stabilizavimo įrangos markė ir modelis, techninis aprašymas, specifikacijos, brėžiniai,  naudojimo ir priežiūros instrukcijos lietuvių kalba.
_________________

Sutarties sąlyga: „4.1.2. Prekė turi būti pakuojama kaip komplektas. Komplekto sudėtinės dalys turi būti pakuojamos į vieną pakuotę. Pakuotė turi būti tvirta (atspari ilgam sandėliavimui ir daugkartiniam transportavimui). Pakuotė turi būti paženklinta  ne mažiau kaip ant dviejų jos šonų tvirtinamais pakavimo lapais / aprašais su ilgai išliekančia ryškiai matoma informacija: pirkėjo pavadinimas, gamintojo (tiekėjo) pavadinimas, sutarties data ir numeris, Prekės pavadinimas (turi atitikti nurodytą sutartyje), pakuotėje esančių sudėtinių dalių pavadinimai, jų kiekiai, dydžiai. Jeigu Prekės negalima supakuoti į vieną pakuotę, ji gali būti pakuojama į kelias pakuotes, kurios turi būti sunumeruotos ir kiekviena paženklinta taip, kaip nurodyta šiame papunktyje.“
